                                           ZAPISNIK 29. SJEDNICE VMO-a Donje Svetice

održane 14.9. 2023. u 18:30 sati u prostorijama mjesne samouprave Mjesnog odbora Volovčica, Kriška 20

Prisutni članovi Vijeća:
1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić
7. Milena Žganjer

Predsjedava Valentina Bedeković, predsjednica Vijeća
Zapisnik vodi: Valentina Bedeković
Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora.
Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. 

Daje prijedlog zapisnika 28. sjednice na razmatranje.
Zapisnik je prihvaćen.

D N E V N I     R E D:
1. Aktiviranje mandata članice Vijeća Mjesnog odbora Donje Svetice,
1. Aktualna komunalna problematika,
1. Razno: izvješća, pitanja i prijedlozi.



1.Aktiviranje mandata članice Vijeća Mjesnog odbora Donje Svetice Milene Žganjer.

Vijećnica Milena Žganjer, koja je prije zamrzavanja mandata imala funkciju potpredsjednice
Vijeća, vraća se u Vijeće kao vijećnica.
Dijana Požgaj ostaje potpredsjednica Vijeća.
Zaključak je u prilogu.

ZAKLJUČAK
o nastavku obnašanja dužnosti članici Vijeća Mjesnog odbora Donje Svetice
1. Dana 01. rujna 2023. Milena Žganjer dostavila je pisnu obavijest o nastavku obnašanja dužnosti članice Vijeća  Mjesnog odbora Donje Svetice temeljem prestanka mirovanja mandata.

1. Na temelju članka 11. stavka 9. Poslovnika Vijeća Mjesnog odbora, dana 08. rujna 2023. Mileni Žganjer nastavlja se mandat članice Vijeća Mjesnog odbora Donje Svetice.

1. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost te će biti objavljen na oglasnoj ploči u sjedištu Mjesnog odbora Donje Svetice.


2.Aktualna komunalna problematika

2.1.Otkup čestice koju je vlasnik ogradio, između Darwinove i Stare Peščenice. Br. 3939/6
Što se tiče dvosmjerne Stare Peščenice, to bi trebalo pogledati u prometnom elaboratu.
Stanari Darwinove se žale zbog nemogućnosti prolaska između ulica Darwinova i Stara Peščenica, jer je ograđivanjem te parcele na kojoj je sada parkiralište presječen taj prolaz.
Stanari smatraju da pokušaj naplate parkiranja na toj površini neće  biti uspješan jer oni za to nisu zainteresirani i predlažu da Grad otkupi tu parcelu i namijeni je za spoj tih dviju cesta i javno parkiralište. Zaključak koji predlažemo je sljedeći:



                                                          Zaključak
[bookmark: _GoBack]   o potrebi otkupa parcele 3939/6

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da nadležnim službama predloži otkup parcele između ulice Darwinove i Stare Peščenice, br. 3939/6, kako bi ulice Darwinova i Stara Peščenica bile spojene, a ostatak parcele služio kao javno parkiralište ili za neku drugu namjenu.

 
                              
3.Razno

Boksovi za otpad.
Vijeće Mjesnog odbora Donje Svetice  će se aktivirati oko pomoći stanarima zgrada da sagrade boksove za smeće.
Kao kritične lokacije možemo izdvojiti nekoliko lokacija na Planinskoj, Ivanićgradskoj i ulici Donje Svetice.


3.3.Vijećnik Mirko Tomić ponavlja pitanje koje je uputio predsjedniku VGČ Peščenica-Žitnjak. Smatra da je jako žalosno da jedan vijećnik čeka dvije godine na odgovor predsjednika.

Pitanje je sljedeće:
„Na 19. sjednici Vijeća Mjesnog odbora Donje Svetice, održanoj 16. studenog 2022., vijećnik Mirko Tomić traži pismeno očitovanje od Predsjednika Gradske četvrti Peščenica-Žitnjak o tome što je sa zaključkom Vijeća Mjesnog odbora Donje Svetice vezano za  prostor za rad našeg VMO-a, s obzirom na to da smo sada gosti u prostoru MO Volovčica.“




Sjednica je završila u 20 sati.




KLASA: 024-08/23-003/1778
URBROJ: 251-13-11-11-/008-23-3
Zagreb, 14. rujna 2023.

                                                                             
                                                                                                              Predsjednica Vijeća Mjesnog odbora 
                                                                                                            Donje Svetice
                                                                                                                  
						                               Valentina Bedeković, v.r.

